ئەرداڵ ئیپەر هامسەرۊکوو رێکوستەی هەدەپەی بازارجخی مەرەش بە سەبەبوو جەڵدەو دڵیوە گیانش جەدەس دا. جەنازەو ئیپەری جە قەبرسانوو تۊرۊلەرینە،جە گەڕەکەو کزرلی بازارجخی مەرەشی بەخاکی ئسپاریا. ژمارێوە پەرلەمانتارۍ و ئەندامۍ هەدەپەی و بنەیانۍ و دۊسۍ بەشڎارییشا جە ڕاوڕسموو بەخاکئسپاراکەینە کەرد.
چەنی ئانەیە بۊنەو بوومەلەرزەکەیۊ زەرەرۍ فرەش وەر کەوتەبۍ، ڕۊو یوەموو کارەساتەکەیۊ جە ناوەندوو هەماهەنگیی بازارجخ-ینە هەرمانە کەرۍ و جە ٨وو ئازارینە جەڵدەو دڵی داوەنە.
جە ڕاوڕسموو بەخاکئسپاراکەیشنە،"زەینەب ئۊزەن"ە، هامسەرۊکەو هەدەپەی قسێش کەرڎۍ و واتش، " جە یووەم ڕۊو بوومەلەرزەکەیۊ ئیپەر جە ناوەندوو هەماهەنگیی قەیرانینە هەرمانە کەرۍ. هامکاریی هاموەڵاتییا کەرۍ، لۊریۍ و گەڵابەکا هامکاریی گێرێرە، سەر وەنەو لادەگایەکا دۍ، پەی گەلەکەیما ئێش و رەنجێوە فرە وینۍ. ئێمە گەرەکمانە گەرڎەنمان ئازا کەرۊ و گەرڎەنیچش ئازا بۊ."
دماتەر سەرەوەشیی جە بنەیانەو ئیپەری کریا و پەرسەش پەی نریارە.
س.ز
